Torek, 17. 3.

Dragi učenci, pozdravljeni. Upam, da ste zdravi in da upoštevate navodila in ostajate doma. Morda je zdaj več časa, da kaj pogledate po TV ali rešujete zanimive naloge na spletu, dostop do njih sem vašim staršem že poslala in še bom. Seveda pa se veliko gibajte na svežem zraku, ampak sami oziroma v krogu svoje družine. Za danes sem vam pripravila naslednje naloge, naloge opravi sam, ko končaš, pa razmisli, kaj ti je šlo super, kaj malo manj dobro ali ti ni šlo in si potreboval pomoč. Tiste naloge še večkrat ponavljaj.

SLJ

* Nauči se pisati malo in veliko pisano črko p (pravilno poteznost najdeš na zavihku zvezka ali na spletni strani Lilibi) vadi jo pisati v zvezek, zapiši tudi vsaj 5 besed, ki vsebujejo to črko

MAT

* Odštevanje od desetice do 100
* Dobro poglej primere v DZ na strani 80, lahko si narediš desetice s palčkami ali zobotrebci, za enice uporabi kamenčke, koruzo, riž…in si vsak račun nastavi
* V karo zvezek napiši nekaj primerov
* Reši naloge v DZ na strani 81, naloga 17, 18

SPO + LUM

* Pojdi v naravo in izkoplji dve različni cvetoči rastlini (zvonček, trobentica, vijolica, narcisa, žafran…)
* Obe cvetlici po natančnem opazovanju nariši v brezčrtni zvezek
* Poimenuj dele cvetlice, uporabi pojme cvet, steblo, koreninice, čebulica, korenika, listi)
* Primerjaj obe cvetlici, najdi 3 skupne značilnosti in 3 razlike in jih zapiši v brezčrtni zvezek.
* Preberi si besedilo na UL

GUM

* Oglej si posnetek pesmi in se uči besedilo in ples, predvsem pa se zabavaj

<https://www.youtube.com/watch?v=ayCLci4JIt4>

Lep pozdrav, učiteljica Sonja

